(lòt bò a) www.socialsecurity.gov

Kisa SSI ye?

SSI vle di Revni Sekirite Siplemantè. Se yon 

pwogram Sekirite Sosyal ap dirije. SSI fè peman chak 

mwa pou granmoun aje, pou moun avèg oswa moun 

malad/enfim ki gen ti revni ak byen oswa ki pa gen 

mwayen ditou. Timoun ak adilt yo tou ka resevwa 

peman depi yo avèg oswa enfim. Pou resevwa SSI, ou 

dwe granmoun aje, avèg, oswa malad/enfim:

• Granmoun aje vle di ou gen laj 65 lane oswa plis.

• Avèg vle di ou pa wè ditou oswa ou wè trè mal.

• Malad/Enfim vle di ou gen yon kondisyon fizik 

oswa mantal yo prevwa ki ka dire omwen yon lane 

oubyen ki ka lakòz ou mouri. Biwo lokal Sekirite 

Sosyal ou ka ba ou plis enfòmasyon sou règ maladi/

enfimite yo pou adilt ak timoun.

Si ou resevwa SSI (Revni Sekirite Siplemantè), 

anjeneral ou ka resevwa koupon pou manje (food 

stamps) ak Medicaid tou. Medicaid ede ou peye 

bòdwo doktè ak bòdwo lopital yo.

Byen ou posede ak revni ou genyen

Pou resevwa SSI (Revni Sekirite Siplemantè), byen 

ou posede ak revni ou genyen dwe pi ba yon sèten 

montan.

Resous ou posede

Nou pa konte tout sa ou posede lè n ap deside si ou 

ka resevwa SSI. Pa egzanp, nou pa konte kay kote ou 

ap viv la ak kèk lòt byen pèsonèl ou. Anjeneral, nou 

pa konte oto ou. Men resous nou konte yo:

• Lajan kach;

• Kont labank; bon envestisman, Kès Depo 

Ameriken;

• Byen imobilye (kay, teren);

• Asirans sou lavi ou; epi

• Byen pèsonèl.

Ou ka anmezi pou resevwa SSI (Revni Sekirite 

Siplemantè si resous ou posede yo pa depase:

• $2,000 pou yon moun; ak

• $3,000 pou yon koup (madanm/mari).

Revni ou genyen

Revni se lajan ou genyen ki ap rantre tankou:

• Revni (salè, revni travay endepandan);

• Chèk Sekirite Sosyal;

• Pansyon;

• Peman konpansasyon travayè;

• Enterè, dividann, dwadotè, gen;

• Alokasyon chomaj; epi

• Kado (sètadi lajan kach).

Revni enkli tout atik ki pa lajan kach ou resevwa 

tankou manje, ak lojman. Ou ka gen kèk revni epi ou 

toujou ka resevwa SSI Revni Sekirite Siplemantè.

Lòt règleman ou ta dwe konnen

Anvan pou ou ka resevwa SSI (Revni Sekirite 

Siplemantè) ou dwe viv Ozetazini oswa nan Zile 

Maryana-di-Nò (Northern Mariana Islands) epi ou 

dwe fè pati youn nan gwoup sa yo:

• Ou se yon sitwayen ameriken; oswa

• Ou fè pati youn nan kategori moun ki pa sitwayen 

ameriken men ki elijib.

Kontakte biwo lokal Sekirite Sosyal ou pou plis 

enfòmasyon sou règ elijiblite SSI pou moun ki pa 

sitwayen ameriken. Mande yon kopi piblikasyon 

Revni Sekirite Siplemantè (SSI) Pou Moun Ki Pa 

Sitwayen Ameriken (Publication No. 05-11051-HC). 

Kòman ou ka aplike pou SSI?

Rele nou nan nimewo 1-800-772-1213 pou pran 

yon randevou avèk yon reprezantan Sekirite Sosyal 

ki ap ede ou aplike oswa vizite biwo lokal Sekirite 

Sosyal ou. Paran oswa gadyen yo ka aplike pou 

timoun avèg ak timoun enfim ki poko gen laj 18 lane.

Men Kisa pou ou pote

Ou ta dwe gen atik ki nan lis pi ba a anvan ou 

aplike. Menm si ou pa gen tout atik ki endike nan lis 

la, enskri kanmenm. Moun ki nan biwo Sekirite

Peman Revni Sekirite Siplemantè

Peman Revni Sekirite Siplemantè
www.socialsecurity.gov

Sosyal yo ka ede ou jwenn kèlkeswa sa ki nesesè a. 

Tanpri pote:

• Kat Sekirite Sosyal ou oswa yon dosye ki gen 

nimewo Sekirite Sosyal ou;

• Batistè ou oswa lòt dokiman ki pwouve laj ou;

• Enfòmasyon sou kay kote ou ap viv la, tankou 

prè ipotekè ou (mortgage) oswa lwaye ou ak non 

moun ki lwe kay ba ou a;

• Fòm taks ou oswa fòm W-2 yo; souch chèk peman 

ou, kanè bank, kontra asirans, anrejistreman oto, 

dosye depans entèman ak lòt enfòmasyon sou revni 

ou ak lòt byen ou posede;

• Si ou ap enskri pou benefis maladi/enfimite, nou 

bezwen non, adrès ak nimewo telefòn doktè, lopital 

ak klinik ki te wè ou; epi

• Prèv ou se sitwayen ameriken oswa kondisyon ou 

kòm sitwayen etranje ki elijib.

Ou ta dwe pote tou kanè chèk ou oswa lòt papye ki 

montre kont labank ou, kont ou genyen nan koperativ 

oswa kont ou genyen nan lòt enstitisyon finansyè pou 

nou ka fè depo peman yo dirèkteman nan kont ou. 

Depo dirèk la pwoteje peman ou yo pou yo pa pèdi, 

pou yo pa volè yo, oswa pou evite reta lapòs. Lajan an 

toujou alè epi pare pou itilize san ou pa deplase pou 

ale labank. Se sèlman moun ki pa gen kont labank ki 

resevwa chèk papye.

Yon ti mo sou benefis Sekirite Sosyal

Sekirite Sosyal peye tou benefis retrèt, benefis 

sivivan ak benefis maladi/enfimite pou moun ki 

travay lontan ase nan sistèm Sekirite Sosyal. Pou 

plis enfòmasyon sou benefis sa yo, mande piblikasyon 

yo, Benefis Retrèt Ak Sivivan (Piblikasyon No. 

05-10700-HC) oswa Benefis Pou Maladi/Enfimite 

(Piblikasyon No. 05-10701-HC).

Kontakte Sekirite Sosyal

Pou plis enfòmasyon epi pou jwenn kopi piblikasyon 

nou yo, vizite wèbsayt nou nan www.socialsecurity.gov

oswa rele gratis nan nimewo telefòn 1-800-772-1213

(pou moun ki pa tande oswa ki tande di, rele nan 

nimewo TTY nou a, 1-800-325-0778). Nou ka reponn 

kesyon espesifik yo, nan lè 7 dimaten jiska 7 diswa, 

lendi pou vandredi. Nou bay enfòmasyon tou nan yon 

sèvis telefòn otomatik ki fonksyone 24 èdtan pa jou.

Si ou bezwen yon entèprèt pou regle afè Sekirite 

Sosyal ou, nou ka fè ou jwenn youn gratis. Sèvis 

entèprèt yo disponib ni pou lè ou ap pale avèk nou nan 

telefòn, ni pou lè ou vini nan biwo Sekirite Sosyal. 

Rele nan nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy lan pou 

jouk lè yon reprezantan reponn. N ap kontakte yon 

entèprèt pou ede ou. Si afè ou a pa ka fin regle nèt nan 

telefòn, n ap pran yon randevou pou ou nan yon biwo 

lokal Sekirite Sosyal, epi n ap fè aranjman pou yon 

entèprèt ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan enfòmasyon 

avèk jantiyès. Se pou rezon sa a genyen yon dezyèm 

reprezantan Sekirite Sosyal pou kontwole kèk 

apèl telefonik.

Social Security Administration

SSA Publication No. 05-10702-HC

Supplemental Security Income Payments (Haitian-Creole)

January 2005